Tegin paar päeva tagasi midagi, mida teistele ei soovita. Panin kõik kärjed, mis mul on korpustega välja ja lasin mesilastele üle lakkuda. Mõnes raamis oli paar kannu mett, kuid mõnes kilode viisi kaanetamata mett. Kõik veeti ära viie tunniga. Suur möll oli. Alguses kaklesid raamidel  ja alles hiljem hakkasid kanne tühjendama. Tegelikult olen seda teinud igal aastal. Ei taha lihtsalt mett vaha sulatamise ajal ära raisata. Parem lasen mesilastel selle omale vedada. Kuna kogus on pere kohta suhteliselt väike, siis söövad mesilased selle oktoobri teiseks pooleks ära. Selle mee hulgas võib olla lehemett, kuigi see aasta augustis korjet polnud. Välja arvatud üks kord kui naaber peresid koondas. Siis kasvas tarukaal kuussada grammi.